ใครกันไม่มีรสนิยม 5 สเปก กระเป๋า ภริยาผู้นำสิงคโปร์ ฝีมือเด็กออทิสติก
เป็นกระแสฮือฮาอยู่ไม่น้อย สำหรับการมาเยือนสหรัฐอเมริกาครั้งนี้ของนายกรัฐมนตรีสิงคโปร์ ลี เซียนลุง และภริยา นางโฮ ชิง เมื่อวันอังคารที่ 2 สิงหาคมที่ผ่านมา เพราะเมื่อนางโฮ ชิง ปรากฏตัวในงานเลี้ยงต้อนรับที่ทำเนียบขาว สื่อน้อยสื่อใหญ่ก็ต่างจับจ้องไปที่การแต่งกายของเธอ โดยเฉพาะกระเป๋าถือสีน้ำเงินพิมพ์รูปไดโนเสาร์สีขาว ซึ่งมีราคาเพียง 11 ดอลลาร์สหรัฐฯ เท่านั้น (ราคาไม่ถึง 400 บาทไทย),เป็นเหตุให้บรรดาสื่อต่างๆ รวมถึงนักวิจารณ์ต่างตำหนิเธอ บ้างก็ว่าไม่มีรสนิยมเรื่องการแต่งกาย ไม่เหมาะสมเอาซะเลย ทั้งๆ ที่นางลีเป็นถึงประธานเจ้าหน้าที่บริหารของบริษัท เทมาเส็ก โฮลดิ้งส์ หากทว่าบางกระแสก็กลับชื่นชมเธอซะอย่างนั้น ทำไมน่ะเหรอ ? วันนี้ ไทยรัฐออนไลน์ ได้หาคำตอบรวม 5 เรื่องน่ารู้เกี่ยวกับกระเป๋าใบนี้มาให้ว้าวกัน ,1. กระเป๋าใบนี้ออกแบบโดย ,นายซีโตห์ เช็ง จี (sheng jie), อายุ 19 ปี เป็นนักศึกษาชาวสิงคโปร์ของโรงเรียน Pathlight โรงเรียนที่เปิดสอนเด็กพิเศษออทิสติกแห่งแรกของประเทศ,2. มันเป็นกระเป๋าที่ทำจากผ้าเดนิม ซึ่งมีตัวไดโนเสาร์เป็นลวดลายโดดเด่นสะดุดตา โดยนายซีโตห์ เช็ง จี ได้เผยเหตุผลว่า เขาชอบไดโนเสาร์มาก และอยากจะดีไซน์มันออกมาจากจินตนาการของเขาเอง ไม่ว่าจะเป็นภาพวาด หรือตุ๊กตาไดโนเสาร์ต่างๆ,3. ,นางโฮ ชิง, ภริยาของนายกรัฐมนตรีสิงคโปร์ ให้การสนับสนุนโรงเรียน Pathlight มาตลอด เธอเป็นคนใช้ชีวิต และแต่งตัวเรียบง่าย และเธอก็ได้หยิบผลงานของนายซีโตห์ เช็ง จี (sheng jie) ที่มีราคาเพียง 11 ดอลลาร์สหรัฐฯ มาถือในงานเลี้ยงระดับประเทศ,4. รู้หรือไม่ ? กระเป๋าเดนิมพิมพ์ลายไดโนเสาร์นี้ได้วางขายออนไลน์ ซึ่งก่อนหน้าที่จะเป็นกระแสนี้สามารถขายได้เพียง 200 ใบในเวลา 4 เดือน ทว่าทันทีที่นางโฮ ชิง หยิบมาถือในงานเลี้ยงระดับประเทศ กลายเป็นกระแสดังเพียงข้ามคืน และค้นหาว่าใครเป็นผู้ออกแบบนั้น ก็พากันมีคนมาซื้อกระเป๋าเพิ่มขึ้นอย่างรวดเร็ว จนตอนนี้มียอดขายพุ่งเป็น 200 ใบต่อ 1 วัน,5. ทั้งนี้ ทางโรงเรียน Pathlight เผยว่า รู้สึกประหลาดใจ และเป็นเกียรติอย่างยิ่งที่นางโฮ ชิง ให้ความเมตตา และเลือกนำกระเป๋าใบนั้นไปงานที่เป็นทางการ อีกทั้งยังเป็นการสนับสนุนต่อการดำเนินโครงการพัฒนาศิลปิน (ADP : Artist Development Programme) ของโรงเรียนต่อไป,ชมคลิป 
เป็นกระแสฮือฮาอยู่ไม่น้อย สำหรับการมาเยือนสหรัฐอเมริกาครั้งนี้ของนายกรัฐมนตรีสิงคโปร์ ลี เซียนลุง และภริยานางโฮ ชิง เมื่อวันอังคารที่ 2 สิงหาคมที่ผ่านมา เพราะเมื่อนางโฮ ชิง ปรากฏตัวในงานเลี้ยงต้อนรับที่ทำเนียบขาว สื่อน้อยสื่อ
กระเป๋า ภริยานายกสิงคโปร์,ภริยานายกรัฐมนตรีสิงคโปร์,ลี เซียนลุง,ลี เซียนลุง นายกรัฐมนตรี,โฮ ชิง,โฮ ชิง กระเป๋าถือ,กระเป๋า เมียนายกสิงคโปร์,งานเลี้ยงทำเนียบขาว,ซีโตห์ เช็ง จี,sheng jie,ซีโตห์ เช็ง จี ออกแบบกระเป๋า,โรงเรียน Pathlight,โรงเรียนเด็กพิเศษ,เด็กออทิสติก,โครงการพัฒนาศิลปิน,ADP,Artist Development Programme,ข่าว,ไทยรัฐออนไลน์,ข่าวไลฟ์สไตล์